**Κόνιτσα 30/12/2019**

**ΔΕΛΤΙΟ ΤΥΠΟΥ**

Δήμος Κόνιτσας: Θεσμός στην Κόνιτσα το 8Ο Χριστουγεννιάτικο Τουρνουά Χάντμπολ Παμπαίδων Β’

Με τη συμμετοχή 100 αθλητών μικρών ηλικιών από όλη την Ελλάδα διεξήχθη το 8ο Χριστουγεννιάτικο Τουρνουά Χαντμπολ Παμπαίδων Β’ στην Κόνιτσα. Η διοργάνωση έγινε από τον Αθλητικό Όμιλο Ιωαννίνων σε συνεργασία με την Περιφέρεια Ηπείρου, την Ομοσπονδία Χειροσφαίρισης Ελλάδας και το Δήμο Κόνιτσας και υπό την αιγίδα της Ε.Σ.Χ.ΒΔ.Ε.

Την Παρασκευή 27 Δεκεμβρίου πραγματοποιήθηκε η τελετή έναρξης των αγώνων στο Κλειστό Γυμναστήριο Κόνιτσας παρουσία του Δημάρχου Κόνιτσας κ. Νικολάου Εξάρχου, του Προέδρου του ΚΕΠΑΠΑ κ. Γεωργίου Σπανού, των Περιφερειακών Συμβούλων κ. Βασιλείου Γοργόλη και κ. Πρόδρομου Γαϊτανίδη, του προπονητή και πρώην Αντιπεριφερειάρχη κ. Ιωάννη Καραμπίνα, του πρώην Δημάρχου Ζαγορίου κ. Γαβριήλ Παπαναστασίου και πλήθους κόσμου.

Ο Δήμος Κόνιτσας συγχαίρει τους διοργανωτές και τους συμμετέχοντες για την άψογη διοργάνωση και εκφράζει θερμές ευχαριστίες στον κύριο Ιωάννη Καραμπίνα που ήταν η «ψυχή» της διοργάνωσης.